Carl Frederik Diriks
Store norske leksikon,Kunst og estetikk,Bildende kunst,Samtidskunst,Norske tegnekunstnere
Carl Frederik Diriks var en norsk tegnekunstner og fyrdirektør, særlig kjent for sine folkelige sort-hvite pennetegninger av dagliglivets små pussigheter, samt fortellinger, akvareller og reiseskildringer. Han var opprinnelig utdannet sjøoffiser og gjennomførte en omfattende utbygging av fyr og sjømerker langs norskekysten.
Diriks utga flere mapper med reproduksjoner av sine pennetegninger, som Skisser af reiselivet i Norge (4 bind, 1865–1868), Allehaande (8 bind, 1869–1892) og Fra Christiania Marked som det var (1875). I 1895 ga han ut den illustrerte boken C. F. Diriks journal; dagbok holden ombord i Falken 1869.Etter hans død ga kunsthistorikeren Arne Nygård-Nilssen ut et fyldig utvalg av hans forfatterskap og tegninger, under tittelen Fyrdiriks tegner og fortæller (1924). Les mer i Store norske leksikon Carl Frederik Diriks i Norsk biografisk leksikon Carl Frederik Diriks i Norsk kunstnerleksikon tegning Litteratur Diriks, C.F. (1924). Fyrdiriks tegner og fortæller. Kristiania: Steen. Fulltekst hos Nasjonalbiblioteket  Theodorssen, Ole. (1943). Litt om Diriks og hans trykte tegninger. Oslo. Fulltekst hos Nasjonalbiblioteket